Bogotako bilera

Bogotako goi-bilera, ofizialki Palestinari buruzko Larrialdiko Konferentzia, 32 herrialdek osatutako bilera bat izan zen, Hagako Taldeak Bogotán (Kolonbia) 2025eko uztailaren 15etik 16ra egina. Bileran, bertaratutako hamabi herrialdek Israelek Gazako gerran egindako genozidio ekintzak geldiarazteko hainbat neurri adostu zituzten. Gustavo Petro Kolonbiako presidenteak antolatu zuen.

 Bertaratutakoak 
+Goi-bileran ordezkariak izan dituzten nazioak
Bertaratutako funtzionarioen artean zeuden Francesca Albanese Palestinako lurralde okupatuei buruzko NBEren errelatore berezia, Philippe Lazzarini UNRWAko komisario nagusia, Tlaleng Mofokeng osasunerako eskubidearen inguruko NBEren errelatore berezia, Laura Nyirinkindi Emakumeen eta Nesken aurkako Diskriminazioari buruzko NBEren Lantaldeko presidentea eta Andres Macias Mertzenarioei buruzko NBEren Lantaldeko kidea.

Thaer Ahmad palestinar-estatubatuar trauma-zirujauak Gazako pazienteak artatzeko izan dituen esperientziei buruz hitz egin zuen goi-bileran. Hind Rajab Fundazioaren ordezkaria ere bertaratu zen.

 Neurriak 
Israelen aurkako sei neurri adostu zituzten 12 estatuk gailurrean. Neurriak hauek dira: 

 Munizioak, armak, erregaia, ekipamendu militarra eta erabilera bikoitzeko teknologiak (dual-use technologies) Israelera bidaltzea edo ematea eragoztea

 Munizioak, armak, erregaia, ekipamendu militarra eta erabilera bikoitzeko teknologiak (dual-use technologies Israelera ekartzeko arrisku handia duten itsasontziak portuetan igarotzea, atrakatzea edo mantentzea eragoztea

 Neurriarekin bat datozen estatuen banderak dituzten itsasontzietan munizioak, armak, erregaia, ekipamendu militarra eta erabilera bikoitzeko teknologiak (dual-use technologies Israelera bidaltzea eragoztea

 Neurriarekiko obedientzia ezaren erantzukizuna bermatzea
 Diru publikoak eta erakundeak Israelen Palestinako okupazioa babestea eragoztea kontratu publikoak aztertuz
 Nazioarteko zuzenbideko delituak ikertu eta epaitzea
 Jurisdikzio unibertsalaren aginduak babestea, nazioarteko delituen biktima palestinarrentzako justizia bermatzeko.

 Emaitzak 
Gailurraren emaitza Boliviak, Kolonbiak, Kubak, Indonesiak, Irakek, Libiak, Malaysiak, Namibiak, Nikaraguak, Omanek, Saint Vincent eta Grenadinek eta Hegoafrikak proposatutako sei neurriak onartzea izan zen.Gamba, Laura (16 July 2025). "Members of The Hague Group declare six 'concrete' steps against Israel at Bogota summit". Middle East Eye. Archived from the original on 17 July 2025. Retrieved 19 July 2025. Gailurrean dauden beste nazioek neurriak onartzea aztertzen ari dira, eta iraileko epea baino lehen adostu ahal izango dituzte.Hall, Mick (17 July 2025). "12 countries agree to confront Israel collectively over Gaza after Bogotá summit". Asia Pacific Report. Archived from the original on 17 July 2025. Retrieved 19 July 2025.

 Erreferentziak 

 Ikus, gainera 

 Hagako taldea
 Israel-Palestina gatazka
 Nazioarteko erreakzioak Gazako gerraren aurrean
 Francesca Albanese
 Gazako sarraskia genozidio kontsideratzeari buruzko auzia

 Kanpo estekak 

 Webgune ofiziala

Kategoria:Israel-Palestina gatazka
Kategoria:Diplomazia gertaerak
Kategoria:Nazioarteko erakundeak